वर्तमान में किताबी ज्ञान के साथ संस्कारों आवश्यकता :जिला प्रमुख
भंवरानीमें स्थित कृष्णा विद्या मंदिर में सोमवार को वार्षिकोत्सव एवं प्रतिभा सम्मान समारोह हुआ। कार्यक्रम के मुख्य अतिथि जिला प्रमुख वन्नेसिंह गोहिल ने कहा कि वर्तमान में किताब ज्ञान के साथ-साथ संस्कारों की आवश्यकता है। समारोह में आहोर उपखंड अधिकारी प्रकाशचंद्र अग्रवाल ने बालकों को अनुशासन में रहकर अध्ययन करने की सलाह दी। जिला शिक्षा अधिकारी माध्यमिक शिक्षा ललित कंवर आमेटा जिला शिक्षा अधिकारी प्रारंभिक शिक्षा रामकृष्ण मीणा ने शिक्षा के महत्व को समझाया। एडीपीसी मोहनलाल राठौड़, व्यापार मंडल अध्यक्ष जालमसिंह नरावत ने भी संबोधित किया। बच्चों ने सांस्कृतिक प्रस्तुतियां दी। संस्थापक गणपतसिंह मंडलावत ने अतिथियों को स्मृति चिह्न दिए। इस अवसर पर पीनूकंवर सरपंच बावडी, गुलाबसिंह सरपंच वेडिया, वरदाराम, मनोहरसिंह, लच्छीराम समेत लोग मौजूद थे। संस्थापक गणपतसिंह मंडलावत द्वारा स्मृति चिन्ह देते हुए संस्था के उद्देश्य को प्रकट किया।
इधर, राबाउप्रावि सरत में में मंगलवार को आयोजित कार्यक्रम में पांचवीं आठवीं के विद्यार्थियों को समारोहपूर्वक विदाई दी गई। संस्था प्रधान ईश्वरसिंह ने बच्चों के उज्ज्वल भविष्य की मनोकामना की। इस दौरान विद्यार्थियों की ओर से सांस्कृतिक कार्यक्रमों की प्रस्तुतियां दी गई। इस अवसर पर नरेश बामणिया, सालूराम, विमला पुरी, अंगूरी धांधल अनीता शर्मा सहित स्कूल स्टाफ विद्यार्थी मौजूद थे।
bho_Deva hin_Deva hin_Deva